I anledning en rockemønstring i januar 2008 henvendte Geir Mortensen seg til medlemmene av Taboo om en opptreden. Dermed samlet de seg igjen for Fiin gammel-konserten i Bodø med et repertoar bestående av både gamle og nye låter. Da Willy Andersen hadde komponert en del nye melodier, som ASA skrev tekster til, ble det til at de spilte et par konserter til - i Bodø, Fauske og Mo i Rana. Dermed var bandet reetablert for flere spillejobber, og så bar det avsted til Hønsehuset Lydstudio i Bodø for å spille inn 11 låter, blant annet «Antarctica». CD-en ble berammet utgivelse 29. januar 2010, og har vakt fortjent oppmerksomhet.